Cerisé
Cerisé [serise] on vald Prantsusmaal Normandia piirkonnas Orne'i departemangus. Valla lõunapiiriks on Sarthe'i jõgi, millesse suubub põhjast lõunasse kulgev Le Londeau' jõgi. Valla territooriumil asub Alençon-Valframbert'i aerodroom. Sealne katoliku usu kirik on pühitsetud Saint-Germainile ja on 2001. aastast riiklik ajaloomälestis. Arhitektuuriliselt pakub huvi ka kiriku läheduses asuv Bonnefoy mõis XIV sajandi lõpust – XV sajandi algusest. Tänapäeval korraldatakse seal kunstinäitusi.